
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2007 METŲ DARBO ATASKAITOS
2008 m. kovo 27 d. Nr.T-55
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 13 str. 2 d.  ir savivaldybės tarybos 2007 m. rugsėjo 20 d. sprendimu Nr.T-206 patvirtinto savivaldybės tarybos veiklos reglamento 204 p., nusprendžia,


pritarti savivaldybės tarybos 2007 metų darbo  ataskaitai (pridedama).

Meras 





Juozas Bertašius

SAVIVALDYBĖS TARYBOS DARBO ATASKAITA


Savivaldybės taryba vieną kartą per metus viešai atsiskaito už savo atliktą darbą. Ši ataskaita apima tarybos veiklos laikotarpį nuo 2007 m. balandžio 12 d. iki 2007 m. gruodžio 31 d. 


Šioje ataskaitoje apžvelgiama savivaldybės tarybos, jos komitetų, tarybos sudarytų komisijų, tarybos narių ir frakcijų veikla.

TARYBA


2007 metais (nuo balandžio 12 d.) įvyko 9 savivaldybės tarybos posėdžiai, kuriuose buvo priimti 329 sprendimai.


Savivaldybės tarybai buvo teikti 337 sprendimų projektai, iš kurių 9 atidėti, 7 nesvarstyti. 

2007 m. gegužės 17 d. posėdyje buvo atidėtas sprendimo „Dėl gyvenamųjų patalpų išbraukimo iš tarnybinių gyvenamųjų patalpų kategorijos“ projektas. Jis buvo atidėtas, tarybos nariams iškėlus klausimą dėl gyvenamųjų patalpų išbraukimo iš tarnybinių gyvenamųjų patalpų kategorijos tikslingumo. Buvo pasiūlyta išanalizuoti, ar nėra poreikio apgyvendinti kitų profesijų specialistus, idant būtų galima  pritraukti juos dirbti kaimiškoje vietovėje. 

Šis klausimas pakartotinai buvo teiktas savivaldybės tarybos 2007 m. spalio 25 d. posėdžiui, tačiau jau jo turinys buvo platesnis. Savivaldybės tarybos 2007 m. spalio 25 d. sprendimu Nr. T-228 „Dėl tarnybinių gyvenamųjų patalpų“ buvo patvirtintas tarnybinių gyvenamųjų patalpų sąrašas ir darbuotojų, galinčių gyventi tarnybinėse gyvenamosiose patalpose, kategorijų sąrašas.

2007 m. rugpjūčio 9 d. posėdyje buvo atidėtas sprendimo „Dėl negyvenamųjų patalpų, esančių Šakiuose, Gimnazijos g. 1, perdavimo laikinai neatlygintinai valdyti ir naudotis“ projektas. Tarybos nariams kilo pagrįstas klausimas, kodėl asociacijos Lietuvos aklųjų ir silpnaregių sąjungos Šakių rajono filialas pretenduoja į patalpas Gimnazijos g. 1, jei patys turi savo patalpas. Išaiškėjus aplinkybėms, kad daugumos Šakių rajono filialo narių  patalpos Gimnazijos g. 1 netenkintų, o jų prašo Kauno aklųjų ir silpnaregių sąjunga, tarybos nariai pasiūlė šį klausimą atidėti, kol bus išsiaiškintos patalpų pakeitimo tikros priežastys. 

Šis klausimas dar kartą buvo teiktas savivaldybės tarybos 2007 m. spalio 25 d. posėdžiui. Tačiau jame svarstytas nebuvo, išaiškėjus aplinkybėms, jog Šakių rajono filialo nariams tikriausiai bus paliekamos tinkamos, anksčiau turėtos patalpos. 


2007 m. spalio 25 d. posėdyje buvo atidėtas sprendimo „Dėl turto perdavimo“ projektas. Projektas atidėtas, iškilus neaiškumui dėl perduodamų patalpų apimties – visas pastatas perduodamas ar dalis, kadangi viena pastato dalis  yra privatizuotas butas, kurio perduoti negalima. Projektas buvo atidėtas patikslinimui.
 Savivaldybės tarybos 2007 m. lapkričio 29 d. posėdyje sprendimu Nr.T-274 patalpos buvo perduotos savivaldybės administracijai.



2007 m. lapkričio 29 d. posėdyje buvo atidėtas sprendimo „Dėl gyvūnų globos ir laikymo, šunų registravimo rajono savivaldybėje taisyklių tvirtinimo“ projektas. Tarybos nariams iškėlus daug klausimų dėl taisyklių nuostatų, projektas bendru sutarimu buvo atidėtas. Tarybos narių nuomone, klausimas nebuvo suderintas su seniūnais. Nebuvo aptarta, kas taisyklėse numatytus darbus seniūnijose dirbs. 
2007 metais šis klausimas tarybai daugiau teiktas nebuvo. Jis teikiamas savivaldybės tarybos 2008 m. kovo 27 d. posėdžiui.


Tame pačiame posėdyje buvo atidėtas ir sprendimo „Dėl vietinės rinkliavos už gyvūnų (šunų, kačių) registravimą daugiabučiuose namuose nustatymo“ projektas. Jis buvo atidėtas dėl to, kad visapusiškai siejasi su anksčiau nagrinėtu klausimu, kuris atidėtas. 2007 metais šis klausimas tarybai  daugiau teiktas nebuvo. Jis teikiamas savivaldybės tarybos 2008 m. kovo 27 d. posėdžiui.


Tame pačiame posėdyje buvo atidėtas ir sprendimo „Dėl savivaldybės tarybos 2001 m. lapkričio 8 d. sprendimo Nr.182 dalinio pakeitimo“ projektas. Klausimas buvo atidėtas dėl, tarybos narių manymu, netinkamo pranešėjo. Tarybos nariai, vertindami pranešėją, įžvelgė viešųjų ir privačių interesų konfliktą. 2007 metais šis klausimas tarybai daugiau teiktas nebuvo. Šis klausimas buvo teiktas savivaldybės tarybos 2008 m. vasario 21 d. posėdžiui (Nr.T-53).


2007 m. gruodžio 21 d. posėdyje buvo atidėtas sprendimo „Dėl visuomenei būtinų keleivinio kelių transporto paslaugų teikimo UAB „Šakių autobusų parkas“ projektas. Jis buvo atidėtas, tarybos nariams pasiūlius jį iš esmės išnagrinėti, neskubant, kadangi nebuvo prieita vieningos nuomonės dėl maršrutų skaičiaus. 2007 metais šis klausimas tarybai daugiau teiktas nebuvo. Jis teikiamas savivaldybės tarybos 2008 m. kovo 27 d. posėdžiui.


Tame pačiame posėdyje buvo atidėtas sprendimo „Dėl žemės sklypo suformavimo Šakiuose, V.Kudirkos g. 102 A, detaliojo plano tvirtinimo“ projektas. Jis buvo atidėtas, savivaldybės merui pasiūlius klausimą spręsti iš esmės, kompleksiškai, tai yra, apsvarstant bendrąją šios teritorijos tvarkymo koncepciją, o neišskiriant vieno suinteresuoto asmens pageidavimo. 2007 metais šis klausimas tarybai daugiau teiktas nebuvo. Jis teikiamas savivaldybės tarybos 2008 m. kovo 27 d. posėdžiui. 


Trečiasis atidėtas šiame savivaldybės tarybos posėdyje buvo sprendimo „Dėl priemonių UAB „Šakių šilumos tinklai“  veiklai pagerinti“ projektas. Jis buvo atidėtas savivaldybės tarybos narių siūlymu, kadangi nebuvo laiko su juo susipažinti, nes į darbotvarkę jis buvo įtrauktas posėdžio dieną. 2007 metais šis klausimas tarybai daugiau teiktas nebuvo.

Savivaldybės tarybos 2007 m. birželio 28 d. posėdžiui buvo teiktas sprendimo „Dėl mokinių aprūpinimo mokinio reikmėmis tvarkos tvirtinimo“ projektas. Jis, mero siūlymu, posėdyje nebuvo svarstytas, kadangi savivaldybės tarybos komitetų posėdžių metu į tarybos narių iškeltus klausimus specialistai neatsakė ir jiems buvo pavesta atidžiau parengti projektą kitam tarybos posėdžiui.

 
Šio sprendimo projektas dar kartą savivaldybės tarybai buvo teiktas 2007 m. rugpjūčio 9 d. ir buvo priimtas (Nr.T-151).


Tame pačiame posėdyje buvo svarstyti ir  sprendimų „Dėl savivaldybės 2007-2010 metų plėtros strateginio plano tvirtinimo“ ir „Dėl savivaldybės 2007-2010 metų plėtros strateginio plano 2007 metų priemonių plano tvirtinimo“ projektai. Savivaldybės tarybos komitetų metu kilo daug diskusijų dėl projektuose numatytų priemonių įgyvendinimo. Dėl tos priežasties 2007 m. berželio 28 d. tarybos posėdyje buvo siūloma jų nesvarstyti, o palaukti, kol bus tinkamai parengti projektai. Sprendimai buvo priimti savivaldybės tarybos 2007 m. lapkričio 29 d. posėdyje (Nr.T-290 ir T-291).


Savivaldybės tarybos 2007 m. rugpjūčio 9 d. posėdžiui buvo teiktas sprendimo „Dėl sutikimo suteikti buveinei adresą“ projektas. Jis nebuvo svarstytas, kadangi prieštarauja įstatyminėms normoms. Šis projektas daugiau savivaldybės tarybai teiktas nebuvo.


Savivaldybės tarybos 2007 m. rugsėjo 20 d. posėdžiui buvo teiktas sprendimo „Dėl pritarimo savivaldybės administracijos parengtoms savivaldybės turto ir valstybės turto 2006 metų ataskaitoms“ projektas. Jis nebuvo svarstytas, kadangi nebuvo pateikta savivaldybės kontrolierės išvada, kurios reikalauja įstatymo normos. Pateikus savivaldybės kontrolierės išvadą, 2007 m. spalio 25 d. posėdyje ataskaitoms buvo pritarta (Nr.T-225).


Savivaldybės tarybos 2007 m. spalio 25 d. posėdžiui buvo teiktas sprendimo „Dėl tarnybinių lengvųjų automobilių įsigijimo, normos ir naudojimo rajono savivaldybės kontroliuojamose akcinėse bendrovėse, uždarosiose akcinėse bendrovėse ir viešosiose įstaigose taisyklių tvirtinimo“ projektas. Jis nebuvo svarstytas, kadangi prieš pat savivaldybės tarybos posėdį Lietuvos Respublikos Vyriausybė priėmė nutarimą, kurio nuostatoms pateiktas sprendimo projektas prieštaravo. Šis projektas daugiau savivaldybės tarybai teiktas nebuvo.


Savivaldybės tarybos 2007 m. spalio 25 d. posėdžiui buvo teiktas sprendimo „Dėl negyvenamųjų patalpų, esančių Šakiuose, Gimnazijos g. 1, perdavimo laikinai neatlygintinai valdyti ir naudotis“ projektas. Jis nebuvo svarstytas, kadangi komitetų posėdžių metu išaiškėjo, jog asociacijos Lietuvos aklųjų ir silpnaregių sąjungos Šakių rajono filialas turi patalpas, kurios galbūt ir liks jam, o projekte siūlomos patalpos būtų blogesnės ir apsunkintų dirbančiųjų ir besilankančių žmonių sąlygas.

SAVIVALDYBĖS TARYBOS SPRENDIMŲ VYKDYMAS


 Savivaldybės tarybos 2007 metais priimti sprendimai yra vykdomi pagal juose esančius pavedimus. Neįvykdytas tik vienas 2007 m. rugsėjo 20 d. sprendimas Nr. T-200 „Dėl įpareigojimo“ (įpareigoti administraciją iki 2007 -12-31 parengti Šakių miesto centrinės dalies teorijos vystymo strategiją ir, esant reikalui, organizuoti Šakių miesto centro detaliojo plano pakeitimą). 


2007 metais Vyriausybės atstovas Marijampolės apskrityje pateikė savivaldybės tarybai 4 teikimus ir 2 reikalavimus. Visi jie įvykdyti arba suderinti su Vyriausybės atstovo apskrityje tarnyba.

SAVIVALDYBĖS TARYBOS KOMITETAI


Savivaldybės taryboje yra sudaryti 5 komitetai. 2007 metais įvyko:

· 7 Finansų ir ūkio komiteto posėdžiai;

· 4 Regioninės plėtros komiteto posėdžiai;

· 7 Sveikatos ir socialinės politikos komiteto posėdžiai;

· 7 Švietimo, kultūros ir sporto komiteto posėdžiai;

· 2 Kontrolės komiteto  posėdžiai.


Komitetai savo posėdžiuose nagrinėjo savivaldybės administracijos parengtus savivaldybės tarybai teikiamus sprendimų projektus. Finansų ir ūkio komitetas savarankiškai  teikė 3 sprendimų projektus:

· „Dėl kanceliarinių pašto, telefono, transporto ir kitų išlaidų kompensavimo tarybos nariams“,

· „Dėl UAB „Šakių autobusų parkas“ ir UAB „Šakių šilumos tinklai“ prašymų“,

· „Dėl savivaldybės tarybos 2001 m. lapkričio 8 d. sprendimo Nr.182 dalinio pakeitimo“.

SAVIVALDYBĖS TARYBOS NARIAI


Savivaldybės tarybos nario veiklą atspindi jo aktyvumas, kuris pirmiausiai pasireiškia dalyvavimo posėdžiuose forma. Dalyvavimas savivaldybės tarybos posėdžiuose 2007 metais yra labai geras. Per 2007 metais įvykusius 9 savivaldybės tarybos posėdžius 25 tarybos narių dalyvavimo posėdžiuose sąrašuose iš viso yra tik 16 nedalyvavimo žymų: 4 tarybos nariai – V.Bitinas, Z. Ulkė, D. Zaleskienė ir A. Zokaitis praleido po 2 savivaldybės tarybos posėdžius, 8 tarybos nariai praleido po 1 savivaldybės tarybos posėdį, 13 tarybos narių nepraleido nei vieno savivaldybės tarybos posėdžio.


Vertinant savivaldybės tarybos narių dalyvavimą savivaldybės tarybos komitetų posėdžiuose, reikėtų pažymėti, jog per visą 2007 metų veiklos taryboje laikotarpį 3 komiteto posėdžius praleido tarybos narė D.Grigaravičienė, dviejuose komiteto posėdžiuose nedalyvavo tarybos nariai V.Puskunigienė, A.Zokaitis, V.Balčiūnas, V.Bitinas, R.Valiukas, V.T. Laukaitis, D.Zaleskienė, keli tarybos nariai praleido po vieną tarybos posėdį. Pažvelgus į suvestinę lankomumo lentelę, tenka pažymėti, jog tarybos narių dalyvavimas komitetų posėdžiuose yra teigiamas. 


Aktyvumu savivaldybės  tarybos ir komitetų posėdžių metu pasižymi tarybos nariai R.Vensas, H.Zaremba, I.Haase, R.Karopčikas, V.Bitinas, M.Švabas.


Nedalyvavimo savivaldybės tarybos ir komitetų posėdžiuose priežasčių pateikimas neatitinka savivaldybės tarybos 2007 m. rugsėjo 4 d. sprendimu Nr.T-326   patvirtinto savivaldybės tarybos veiklos reglamento reikalavimų. Apie savo nedalyvavimą tarybos nariai praneša savivaldybės merui telefonu, tačiau dokumentais nedalyvavimo priežasčių neįrodo.

PAKLAUSIMAI


2007 metais savivaldybės tarybos nariai savivaldybės tarybos posėdžių metu pateikė 8 paklausimus. 


Savivaldybės tarybos 2007 m. gegužės 17 d. posėdyje buvo teiktas 1 savivaldybės tarbos nario Rimanto Venso paklausimas dėl Gelgaudiškio buvusios katilinės ardymo darbų, metalo laužo ir malkų apskaitos.


Savivaldybės tarybos 2007 m. rugpjūčio 9 d. posėdyje buvo pateikti 2 savivaldybės tarybos nario Raimondo Daniliausko paklausimai:


1.Dėl Sintautų seniūnijos teritorijoje ir konkrečiai Veršių gyvenvietėje vykdomų gatvių asfaltavimo ir žvyravimo darbų, patvirtintų planų keitimo darbo eigoje ir finansinės atskaitomybės pagal kiekvieną suremontuoto kelio kilometrą.


2.Dėl Sintautų veikų darželio remonto garantinės sutarties galiojimo – kas privalo privesti rangovą taisyti savo klaidas remontuotame objekte?


Savivaldybės tarybos 2007 m. rugsėjo 20 d. posėdyje buvo pateikti 3  savivaldybės tarybos narių paklausimai.

1. Ronius Karopčikas klausė, kas turi imtis konkrečių veiksmų, kad Kiduliuose nuo sankryžos iki tilto būtų atstatytas apšvietimas, užtikrinantis saugų pėsčiųjų ir dviratininkų eismą abipus važiuojamosios dalies, ir kada žadama tai padaryti?

2. Irena Haase prašė atsakyti, kiek seniūnijose buvo skirta lėšų kelių greideriavimui, kiek jų panaudota, kiek lėšų liko, kokie objektai sutvarkyti ir kas planuojama dar padaryti, kas kiekvienos seniūnijos rangovas?

3. Irena Haase klausė, kada bus išspręstas eismo saugumo klausimas prie Gelgaudiškio vidurinės mokyklos?

Savivaldybės tarybos 2007 m. spalio 25 d. posėdyje buvo pateikti 2 savivaldybės tarybos narių paklausimai.


1.Laimutė Teresė Tamašauskienė klausė, kodėl iki šio laiko daugiabučių namų viršutinių aukštų butuose įrengti nuorinimo vožtuvai, kada tai bus padaryta, kodėl šilumos kiekiui, kuris susidaro dėl skirtumo tarp skaitiklio parodymų namo įvade ir gyventojų skaitikliuose, yra išdalinamas daugiabučių namų gyventojams?

2.Rimantas Vensas prašė atsakyti, ar Šakių miesto Artojų gatvėje nauja kanalizacijos trasa yra paklota per aukštai ir gyventojai negalės prie jos prisijungti?

KOMISIJOS  


Savivaldybės taryboje yra sudarytos 3 nuolatinės Lietuvos Respublikos Vietos savivaldos įstatyme numatytos komisijos: Etikos, Peticijų ir Administracinė.

 2007 m. neįvyko nei vienas Peticijų ir Etikos komisijos posėdis. Šios komisijos nebuvo gavusios nei vieno kreipimosi, dėl kurio būtų reikėję šaukti posėdį.


Administracinė komisija posėdžiavo 4 kartus. Ji gavo 3 protokolus, išnagrinėjo ir priėmė 3 nutarimus skirti administracines nuobaudas.


Bylos nagrinėtos pagal Lietuvos Respublikos Administracinių teisės pažeidimų kodekso 188 str. (savavaldžiavimas), 142 str. (keleivių vežimo taisyklių pažeidimas).


Savivaldybės tarybos sprendimu yra sudarytos ir kitos komisijos:


1.Savivaldybės karo prievolininkų atrankos komisija.


2.Savivaldybės nuolatinė  statybos komisija.


3.Savivaldybės turto privatizavimo komisija.


4.Savivaldybės studijų rėmimo fondo komisija.


5.Komisija savivaldybės ilgalaikio materialiojo turto nuomos konkursams organizuoti ir vykdyti.


6.Komisija gyvenamųjų patalpų tinkamumo gyventi klausimams spręsti.


Šios komisijos turi savo darbo reglamentus, tvarkas ar nuostatus, yra nuolat  veikiančios ir dirbančios pagal jų sudarymo tikslą atitinkančias funkcijas. 

FRAKCIJOS


Savivaldybės taryboje yra įregistruotos 2 frakcijos – Tėvynės sąjungos ir Krikščionių demokratų frakcijos.


Tėvynės sąjungos frakcija 2007 metais yra pateikusi 2 savivaldybės tarybos sprendimų projektus:


1.2007 m. rugsėjo 4 d. posėdžiui – „Dėl šilumos energijos kainos perskaičiavimo teisingumo“.


2.2007 m. gruodžio 21 d. posėdžiui – „Dėl priemonių UAB „Šakių šilumos tinklai“ veiklai pagerinti“.


3. 2007 m. rugsėjo 4 d. posėdžiui – „Dėl Gelgaudiškio valymo įrenginių“. 

2007 M. DALYVAVIMO ŠVIETIMO, KULTŪROS IR SPORTO KOMITETO POSĖDŽIUOSE SĄRAŠAS

	EIL. NR.
	Vardas, pavardė
	06
26
	08
07
	09
03
	09
18
	10
24
	11
28
	12
19

	1.
	Ramutė Alytė Bastienė
	+
	+
	+
	+
	+
	+
	+

	2.
	Kęstutis Smirnovas
	+
	+
	+
	+
	+
	+
	+

	3.
	Aurelija Maksvytienė
	+
	+
	+
	+
	-
	+
	+

	4.
	Virginija Puskunigienė
	-
	-
	+
	+
	+
	+
	+

	5. 
	Raimondas Daniliauskas
	+
	+
	+
	+
	+
	+
	+

	6.
	Laimutė Teresė Tamašauskienė
	+
	+
	+
	+
	+
	-
	+


2007 M. DALYVAVIMO REGIONINĖS PLĖTROS KOMITETO POSĖDŽIUOSE SĄRAŠAS

	EIL. NR.
	Vardas, pavardė
	09
03
	10
23
	11
27
	12
18

	1.
	Zenonas Ulkė
	+
	+
	+
	+

	2.
	Mindaugas Bastys
	-
	+
	+
	+

	3.
	Ronius Karopčikas
	+
	+
	+
	+

	4.
	Rimantas Vensas
	+
	+
	+
	+

	5. 
	Algirdas Zokaitis
	+
	-
	-
	+


2007 M. DALYVAVIMO FINANSŲ IR ŪKIO KOMITETO POSĖDŽIUOSE SĄRAŠAS

	EIL. NR.
	Vardas, pavardė
	06
27
	08
07
	09
03
	09
19
	10
23
	11
27
	12
19

	1.
	Henrikas Zaremba
	+
	+
	+
	+
	+
	+
	+

	2.
	Zigmas Povilaitis
	+
	-
	+
	+
	+
	+
	+

	3.
	Vaidas Balčiūnas
	-
	+
	+
	-
	+
	+
	+

	4.
	Vytautas Bitinas
	-
	-
	+
	+
	+
	+
	+

	5. 
	Irena Haase
	+
	+
	+
	+
	+
	+
	+

	6.
	Vladas Sederevičius
	-
	+
	+
	+
	+
	+
	+

	7.
	Rimantas Valiukas
	+
	+
	+
	-
	+
	-
	+


2007 M. DALYVAVIMO SVEIKATOS IR SOCIALINĖS POLITIKOS KOMITETO POSĖDŽIUOSE SĄRAŠAS

	EIL. NR.
	Vardas, pavardė
	06
27
	08
08
	09
03
	09
19
	10
24
	11
28
	12
19

	1.
	Mečislovas Švabas
	+
	+
	+
	+
	+
	+
	+

	2.
	Valdas Tadas Laukaitis
	+
	-
	+
	+
	+
	-
	+

	3.
	Algimantas Damijonaitis
	+
	+
	+
	+
	+
	+
	+

	4.
	Marija Mačaitienė
	+
	+
	+
	+
	+
	+
	-

	5. 
	Dalia Grigaravičienė
	-
	-
	-
	+
	+
	+
	+

	6.
	Dalia Zaleskienė
	-
	+
	-
	+
	+
	+
	+


2007 M. DALYVAVIMO TARYBOS POSĖDŽIUOSE

SĄRAŠAS
	Eil. Nr.
	Vardas, pavardė
	04
12
	05 17
	06 28
	08 09
	09 04
	09 20
	10 25
	11 29
	12 21

	1
	Balčiūnas Vaidas
	
	
	
	
	
	
	
	
	

	2
	Bastienė Ramutė Alytė
	
	
	
	
	
	
	
	
	

	3
	Bastys Mindaugas
	
	-
	
	
	
	
	
	
	

	4
	Bertašius Juozas 
	
	
	
	-
	
	
	
	
	

	5
	Bitinas  Vytautas
	
	-
	-
	
	
	
	
	
	

	6
	Damijonaitis Algimantas
	
	
	
	
	
	
	
	
	

	7
	Daniliauskas Raimondas
	
	
	
	
	
	
	
	
	

	8
	Grigaravičienė Dalia
	
	
	-
	
	
	
	
	
	

	9
	Haase Irena
	
	
	
	
	-
	
	
	
	

	10
	Karopčikas Ronius
	
	
	
	
	
	
	
	
	

	11
	Laukaitis Valdas Tadas
	
	
	
	
	
	
	
	-
	

	12
	Mačaitienė Marija
	
	
	
	
	
	
	
	
	-

	13
	Maksvytienė Aurelija
	
	-
	
	
	
	
	
	
	

	14
	Povilaitis Zigmas
	
	
	
	-
	
	
	
	
	

	15
	Puskunigienė Virginija
	
	
	
	
	
	
	
	
	

	16
	Sederevičius Vladas
	
	
	
	
	
	
	
	
	

	17
	Smirnovas Kęstutis
	
	
	
	
	
	
	
	
	

	18
	Švabas Mečislovas
	
	
	
	
	
	
	
	
	

	19
	Tamašauskienė Laimutė Teresė
	
	
	
	
	
	
	
	
	

	20
	Ulkė Zenonas
	
	
	
	
	
	-
	-
	
	

	21
	Valiukas Rimantas
	
	
	
	
	
	
	
	
	

	22
	Vensas Rimantas
	
	
	
	
	
	
	
	
	

	23
	Zaleskienė Dalia
	
	
	
	
	
	-
	
	
	-

	24
	Zaremba Henrikas
	
	
	
	
	
	
	
	
	

	25
	Zokaitis Algirdas
	
	
	
	-
	
	
	
	-

